12. 12. 88 De Europæiske Fællesskabers Tidende Nr. C 318/37 
Udtalelse om forslaget til Rådets direktiv om minimumsforskrifter for sikkerhed og sundhed 
vedrørende håndtering af tunge byrder, som medfører risiko for lændeskader for arbejdstager­
ne (femte særdirektiv i henhold til artikel 13 i direktiv ...) (*) 
(88/C 318/14) 
Rådet for De europæiske Fællesskaber besluttede den 23. marts 1988 under henvisning til 
EØF-traktatens artikel 118 A at anmode om Det økonomiske og sociale Udvalgs udtalelse 
om ovennævnte emne. 
Det forberedende arbejde henvistes til sektionen for social-, familie-, uddannelses- og kultur­
spørgsmål, som udpegende Pedro Vidal til ordfører. Sektionen vedtog sin udtalelse den 
15. september 1988. 
Det økonomiske og sociale Udvalg (ØSU) vedtog på sin 258. plenarforsamling, mødet den 
28. september 1988, med 79 stemmer for, 41 imod og 9 hverken for eller imod, følgende 
udtalelse. 
1. Generelle bemærkninger 
1.1. ØSUstiller sig positivt til Kommissionens forslag 
med forbehold af følgende bemærkninger til direktivet, 
som ligger på linje med de synspunkter, der kommer til 
udtryk i udtalelsen om forbedringen af arbejdstagernes 
sikkerhed og sundhed på arbejdspladsen. 
1.2. ØSU erkender og understreger, at lændeskader 
er en af de hyppigste årsager til uarbejdsdygtighed i 
Fællesskabet. Det ville være hensigtsmæssigt at udvide 
direktivets anvendelsesområde, således at det ikke er 
begrænset til lænderegionen. Håndtering af byrder rum­
mer således risici, som kan føre til skader på forskelige 
organer og/eller dele af kroppen, selv om lændeskader 
hører til de hyppigst forekommende. 
1.3. Opmærksomheden henledes på, at forslaget i 
formål og indhold er centreret om lændeskader. I byrde­
definitionen og i referenceelementerne indgår ikke kun 
byrdens vægt, men også dens størrelse, håndterlighed, 
tyngdepunkt og de måder, hvorpå den transporteres. 
På den baggrund ville det muligvis være ønskeligt, om 
Kommissionen tog dokumentets titel op til revision, 
eftersom betegnelsen »tunge« byrder som sådan fore­
kommer for snæver. 
Det ville således være ønskeligt i hele teksten at slette 
adjektivet »tunge«, når det gælder byrder, eftersom 
bilag I i direktivforslaget fremhæver andre lændeskade­
risici ved byrderne end den blotte vægt. 
Hvis dette skulle vise sig teknisk umuligt, tilrådes det i 
det mindste, at adjektivet »tunge« altid sættes i anfør­
selstegn. 1.4. ØSU er af den opfattelse, at direktivforslaget bør 
gælde samtlige arbejdstagere uanset fag og størrelsen af 
den virksomhed, de er beskæftiget i. 
Ikke desto mindre støtter ØSU Kommissionens forslag 
om, at der skal tages reelt hensyn til de små og mellem­
store virksomheders særlige situation og til virkninger­
ne af den lovgivningsmæssige udvikling på dette område 
i medlemsstaterne. Der erindres om, at det er nødven­
digt, at medlemsstaterne med henblik på at forebygge 
erhvervssygdomme effektivt fremmer og positivt stimu­
lerer de instrumenter, der kan skabe forening og samar­
bejde mellem små og mellemstore virksomheder. 
1.5. Det bør ligeledes understreges, at forslaget er et 
vigtigt skridt på EF-plan, for så vidt angår minimums­
forskrifter vedrørende transport af burder, som kan 
medføre risiko for lændeskader for arbejdstagerne. 
De foreslående foranstaltninger vidner om en meget 
åben indstilling, som vil give medlemsstaterne stor flek­
sibilitet i anvendelsen heraf. Arbejdet bør fortsættes på 
dette område på baggrund af de konvergenser eller 
divergenser, der måtte opstå efter iværksættelsen af 
direktivet. Det er afgørende, at arbejdsmarkedets parter 
inddrages aktivt under den første gennemførelsesfase 
og i forbindelse med udformningen af yderligere foran­
staltninger. 
Det må være en forudsætning, at der under udformnin­
gen af disse foranstaltninger tilstræbes en helt igennem 
dynamisk indfaldsvinkel med behørig vægt på oplys­
ning og uddannelse af arbejdstagere; derudover bør 
skoleelever bevidstgøres om problemet. 
2. Særlige bemærkninger 
2.1. Sidste del af fjerde »betragtning« bør affattes 
således: 
(!) EFT nr. C 117 af 4. 5. 1988, s. 8. »...et direktiv om beskyttelse mod risici i forbindelse 
med manuel transport af »tunge« byrder, som på 
Nr. C 318/38 De Europæiske Fællesskabers Tidende 12. 12. 88 
grund af deres beskaffenhed og/eller andre forhold 
er vanskelige at håndtere og kan bringe arbejdsta­
gernes sikkerhed og sundhed i fare.« 
2.2. Der bør derefter tilføjes en ny betragtning med 
følgende ordlyd: 
»Direktivforslagets målsætninger går primært ud på 
at begrænse eller eliminere arbejdsprocesser, der 
indebærer risici for lændeskader, ved så meget som 
det med rimelighed er praktisk muligt at reducere 
håndteringen af tunge byrder uden anvendelse af 
maskiner.« 
2.3. Der bør indføjes en ny »betragtning« med føl­
gende ordlyd: 
»Risici hidrørende fra manuel håndtering af byrder 
er meget forskelligartede og kan indvirke på flere 
forskellige organer og/eller dele af kroppen og i 
mange tilfælde medføre lændeskader eller andre 
skader.« 
2.4. Syvende »betragtning« bør omformuleres som 
følger: 
»For at sikre den højeste grad af beskyttelse, som 
er en afgørende forudsætning for arbejdstagernes 
sikkerhed og sundhed, er det nødvendigt at arbejds­
tagerne regelmæssigt orienteres om og får en behø­
rig indføring i farerne ...« 
2.5. Den ottende »betragtning« bør omformuleres 
som følger: 
»... arbejdstagerne og deres repræsentanter, således 
at der skabes reel grobund for risikoforebyggelse til 
gunst for sikkerheden på arbejdspladsen.« 
2.6. Den niende »betragtning« bør omformuleres til 
følgende: 
»Arbejdsgiverne skal følge med i de tekniske og 
teknologiske fremskridt, specielt inden for ergonomi 
og lægevidenskab, ...« 
3. Bemærkninger til direktivets forskellige artikler og 
bilag 
3.1. Artikel 1 
ØSU foreslår, at artiklens ordlyd ændres som følger: 
»Dette direktiv, som er et særdirektiv i henhold til 
artikel 13 i direktiv (...), fastsætter minimumsfor­
skrifter for sikkerhed og sundhed i forbindelse med 
arbejdstagernes manuelle håndtering af byrder, som 
på grund af deres beskaffenhed og/eller ugunstige 
ergonomiske forhold kan indebære risiko primært 
for lændeskader hos arbejdstagerne.« 3.2. Artikel 2 
»Medlemsstaterne træffer alle nødvendige foran­
staltninger for at sikre, at arbejdsgiverne, i det om­
fang det er muligt, introducerer maskinstøttet hånd­
tering af byrder med henblik på at varetage arbejds­
givernes sikkerhed og sundhed. 
Medlemsstaterne fastsætter ud fra teknisk-viden-
skabelige godkendelseskriterier, ergonomiske mini-
mumssikkerhedsbetingelser for håndtering af byr­
der, dersom bestemmelsen i stk. 1 overfor ikke kan 
gennemføres.« 
3.3. Artikel 3 
Det foreslås, at der byttes om på leddene (stk. 1), således 
at rækkefølgen bliver den samme som i bilag I. 
3.4. Artikel 4 
Denne bør affattes således: 
»Arbejdsgiveren skal tage hensyn til den enkelte 
arbejdstagers særlige karakteristika ved organise­
ring af manuelle håndteringsarbejder på grundlag 
af bilag III. Arbejdstagerne bør underkastes regel­
mæssig lægeundersøgelse. 
Hvor ofte og hvornår lægeundersøgelsen, omhand­
let ovenfor, skal gennemføres, kan fastlægges enten 
af bedriftslægen eller arbejdsgiveren eller arbejdsta­
geren. 
De faste værdier i bilag IV, som blot skal opfattes 
som vejledende, og ikke som hverken maksimums­
værdier eller obligatoriske værdier, danner ud­
gangspunktet for fastlæggelsen af kriterier for ergo­
nomisk forsvarlig håndtering af byrder. 
Da der er stor sandsynlighed for, at de ergonomiske 
betingelser for korrekt håndtering vil variere fra 
medlemsstat til medlemsstat, bør det være muligt 
at klassificere dem ved overgangen til »modtager­
medlemsstaten« i overensstemmelse med de i denne 
stat gældende normer. 
Derfor bør der i alle medlemsstater udarbejdes en 
»ækvivalenstabel« over de ergonomiske krav, der i 
hver enkelt medlemsstat stilles i forbindelse med 
håndtering af byrder, der kan medføre lænde­
skader.« 
3.5. Artikel 5 
Første led i punkt 2 bør have følgende ordlyd: 
12. 12. 88 De Europæiske Fællesskabers Tidende Nr. C 318/39 
»— markering af vægten af en byrde i overensstem­
melse med kriterierne i bilag I.« 
Der bør tilføjes et nyt stk. 3: 
»3. Medlemsstaterne fremmer undersøgelser og 
foranstaltninger, der er nødvendige for mærkning 
og etikettering af byrderne.« 
3.6. Artikel 6 
Artiklens ordlyd bør ændres som følger: 
»Arbejdstagerne eller deres repræsentanter skal 
sammen med arbejdsgiveren deltage i fastlæggelsen 
af, hvilke foranstaltninger der skal træffes med hen­
blik på gennemførelsen af dette direktiv, idet de 
nationale normer altid skal overholdes.« 
3.7. Artikel 7 
Stk. 1 bør omformuleres som følger: 
»Kommissionen tilpasser bilagene i dette direktiv 
under hensyntagen til det tekniske og teknologiske 
fremskridt og udviklingen inden for internationale 
bestemmelser eller ved specifikationer vedrørende 
manuel håndtering af byrder under betingelserne 
opført i artikel 1 og under stadig iagttagelse af 
ergonomiske principper.« 
3.8. Artikel 8 
Punkt 3 bør ændres til følgende: 
»... vedrørende håndtering af byrder i overensstem­
melse med betingelserne i artikel 1, med angivelse af arbejdsmarkedsparternes synspunkter. Kommis­
sionen underretter ØSU og Det rådgivende Udvalg 
herom.« 
3.9. Bilag 1 
Sidste led bør formuleres som følger: 
»...placeret på en sådan måde, at den skal holdes 
eller håndteres i en vis, ubekvem eller uhensigtsmæs­
sig afstand fra kroppen eller med kroppen i en 
skadelig stilling.« 
3.10. Bilag III 
ØSU foreslår, at dette bilags titel og ordlyd ændres som 
følger: 
»Titel: De i artikel 4, stk. 1, omhandlede arbejdsta­
gere 
Bilagets ordlyd: 
Arbejdstageren kan udsættes for risiko, hvis han/ 
hun: 
— er utilstrækkeligt informeret eller uddannet, 
— er helt eller delvist fysisk eller fysiologisk ude af 
stand til at udføre arbejdsopgaven, 
— er af uhensigtsmæssig legemsbygning i forhold 
til arbejdsopgaven, 
— er uhensigtsmæssigt påklædt og/eller udstyret 
med uhensigtsmæssigt fodtøj, 
— arbejder under ugunstige forhold.« 
3.11. Bilag IV 
Det ville være hensigtsmæssigt med et yderligere bilag 
med følgende formulering: 
»Bilag IV — Vejledende værdier for byrder, der kan håndteres af én arbejdtager 
Værdierne i tabellen nedenfor gælder, når byrder skal løftes eller flyttes uden hjælpemidler. 
Det drejer sig ene og alene om vejledende værdier (de er hverken maksimale eller 
obligatoriske), eftersom der eksisterer andre relevante faktorer i forbindelse med håndte­
ring af byrder ud over dem, der er opregnet i Bilag I, såsom alder, arbejdstagerens fysiske 
og fysiologiske konstitution, kraftanvendelsens varighed, flytteafstanden samt antallet af 
gentagne håndteringer. 
Kommissionen bør ligeledes tage højde for disse faktorer med henblik på en forbedring 
og tilpasning af direktivets indhold. 
Nr. C 318/40 De Europæiske  Fællesskabers  Tidende 12. 12. 88 
Bilag 
Voksne 
Gravide 
kvinder Unge  mellem 
16 og 18 
Mænd Kvinder Gravide 
kvinder 
Mænd Kvinder 
Lejlighedsvis  Masse  (kg) 50 25 10 20 12 
Styrke  (N) 490 245 98 196 118 
Regelmæssigt  Masse  (kg) 25 10 5 15 9 
Styrke  (N) 245 98 49 148 88« 
Bryssel,  den  28. september  1988. 
Alfons  MARGOT 
Formand  for 
Det økonomiske  og  sociale  Udvalg 
12. 12. 88 De Europæiske Fællesskabers Tidende Nr. C 318/41 
BILAG 
til udtalelse fra Det økonomiske og sociale Udvalg 
Ændringsforslag forkastet 
Følgende ændringsforslag, der blev støttet af en fjerdedel af de afgivne stemmer, blev forkastet under debatten: 
Punkt 1.3. 
Andet, tredje og fjerde afsnit af punkt 1.3 udgår. 
Begrundelse 
Den i direktivet foreslåede definition er tilstrækkelig klar og tydelig. 
Afstemningsresultat 
Stemmer for: 49, stemmer imod: 72, hverken for eller imod: 7. 
Punkt 3.4. 
Hele punkt 3.4 om artikel 4 udgår. 
Begrundelse 
I andet afsnit fastlægges en generel og omfattende procedure for lægeundersøgelser uden noget tids- eller 
risikobetinget kriterium. 
I tredje afsnit søges fastlagt nogle formodede ergonomiske kriterier, der falder helt uden for direktivets 
målsætninger, og som ikke har nogen praktisk nytteværdi. 
I de to sidste afsnit af punkt 3.4 fremføres hypoteser, der er umulige at gennemføre i praksis. 
Afstemningsresultat 
Stemmer for: 53, stemmer imod: 75, hverken for eller imod: 3. 
Punkt 3.11, bilag IV 
Punkt 3.11, bilag IV, udgår. 
Begrundelse 
Det fremgår klart af selve teksten, der ligger til grund for dette ændringsforslag, at det drejer sig om værdier, 
der hverken er minimale eller obligatoriske, eller har nogen kendt teknisk begrundelse. De skal overvejes og 
ændres i takt med skiftende omstændigheder og vilkår, og endelig er det uvist, hvordan de skal kunne 
anvendes i praksis, og hvor nyttige de vil være. 
Afstemningsresultat 
Stemmer for: 45, stemmer imod: 69, hverken for eller imod: 7.